ویمبلے (مانیٹرنگ ڈیسک) فٹبال ایف اے کپ نا ارٹمیکو سیمی فائنل اٹ چیلسی مانچسٹر یونائیٹڈ ءِ 3-1 اٹ کٹسا کک آؤٹ کرے۔ ٹائٹل مقابلہ آرسنل تون یکم اگست آ گوازی کننگک۔ فٹبال ایف اے کپ نا ارٹمیکو سیمی فائنل اٹ چیلسی و مانچسٹر یونائیٹڈ نا ٹیمک مون مقابل مسر۔ بھلو مقابلہ سے کن تگڑے گوازی گر اِن ایکشن مسر ہرافک اسہ ایلو آ جوان جلہو کریر ولدا ہم اولیکو ہاف انجری ٹائم چیلسی ٹی جوانی رسینگا۔ ارٹمیکو ہاف نا اولیکو منٹ چیلسی نا اسکور ڈبل مس۔ پریشر نا گواچی اسٹار تیان پُر انگا ٹیم آن کیہی ردیک مسر۔ 74 میکو اون گول آن حریف چیلسی نا اسکور اٹ ودکی مس۔ 50 میکو منٹ آ مانچسٹر یونائیٹڈ نا کنڈآن اسٹ انگا گول ءِ کرے۔ 3-1 نا سرسہبی چیلسی ءِ فٹبال ایف اے کپ نا فائنل اٹ جاگہ جوڑ کرے۔ ٹائٹل مقابلہ یکم اگست آ چیلسی و آرسنل نا نیام اٹ مریک۔
